Η επίδραση της αντιυπερτασικής αγωγής στις δομικές και λειτουργικές παραμέτρους της αριστεράς κοιλίας στους υπερτασικούς
Authors: Στυλιάδης Ιωάννης 
Published: May 2024

H αυξημένη συχνότητα εμφάνισης αρτηριακής υπέρτασης στον γενικό πληθυσμό και οι αιμοδυναμικές και λειτουργικές μεταβολές που προκαλούνται προσδίδουνιδιαίτερη αξία στην προσπάθεια ελέγχου της επίδρασης διαφόρων αντιυπερτασικών φαρμάκων στους δείκτες λειτουργικότητας της αριστεράς κοιλίας. Σκοπός της διατριβής είναι να διερευνήσει τις δομικές και λειτουργικές μεταβολές της αριστερής κοιλιάς που προκαλούνται από τη χρόνια αντιυπερτασική αγωγή. Το υλικό της Μελέτης αποτέλεσαν 40 υπερτασικοί ασθενείς (24άντρες και 16γυναίκες μέσης ηλικίας 52±8,23 έτη) με υπερτροφία αριστερής κοιλίας στον υπερηχοκαρδιογραφηκό έλεγχο, και των οποίων η αρτηριακή πίεση ρυθμίστηκε ικανοποιητικά μετά τη χορήγηση αντιυπερτασικών φαρμάκων. Οι ασθενείς χωρίστηκαν σε τέσσερις ομάδες των 10 ασθενών τους ασθενείς της Ομάδος Α (6 άντρες και 4 γυναίκες μ.η. 51,5±7,68 έτη) στους οποίους χορηγήθηκε λισινοπρίλη, σε αυτούς της ομάδας Β (6άντρες και 4 γυναίκες μ.η. 53,4±8,38 έτη) ατενολόλη, στην ομάδα Γ (6άνδρες και 4 γυναίκες μ.η. 51,2±7,25 έτη) πινδολόλη και στην ομάδα Δ (6άντρες και 4 γυναίκες μ.η.52,1±9,36 έτη) βεραπαμίλη. Όπως φαίνεται από τα αποτελέσματα μας σωστή ρύθμιση της αρτηριακής πίεσης έγινε σε όλους τους ασθενείς των ομάδων με λόγω trough to peak μεγαλύτερο από 0,6. Μείωση της μάζας της αριστερής κοιλίας της τελοδιαστολικής διαμέτρου, του τελοσυστολικού στρες και αύξηση του κλάσματος εξώθησης και βράχυνση σε ηρεμία και σε κόπωσης στατιστικά σημαντική παρατηρήθηκε στους ασθενείς της ομάδας Α. Στους ασθενείς της Ομάδος Β παρατηρήθηκε στατιστικά σημαντική μείωση της μάζας της αριστερής κοιλίας στους έξι μήνες, μείωση του κλάσματος εξώθησης και του τελοσυστολικού στρες. Στους ασθενείς της Ομάδος Γ παρατηρήθηκε μείωση της μάζας της αριστερής κοιλίας στους έξι μήνες του δείκτη μάζας της αριστερής κοιλίας στους 4 μήνες και μείωση του τελοσυστολικού στρες. Το κλάσμα εξώθησης δεν μεταβλήθηκε σημαντικά. Τέλος στους ασθενείς της ομάδας Δ παρατηρήθηκε μείωση της μάζας της αριστερής κοιλίας του δείκτη μάζας της αριστερής κοιλίας στους 4 μήνες και μείωσης του τελοσυστολικού στρες και αύξηση του κλάσματος εξώθησης. Οι διαστολικοί δείκτες βρέθηκαν βελτιούμενοι στους ασθενείς όλων των ομάδων. Από την παρούσα μελέτη εξάγονται τα παρακάτω συμπεράσματα Η σωστή ρύθμιση της αρτηριακής πίεσης με τη χρησιμοποιείς προκαλεί πρωιμότερη υποστροφή της υπερτροφίας της αριστερής κοιλιάς που οφείλεται πρώτα στην ιδιότητα του φαρμάκου και μετά στη ρύθμιση της αρτηριακής πίεσης. Οι αιμοδυναμικές μεταβολές που συμβαίνουν σε ασθενείς υπό ατενολόλη, πινδολόλη και βεραπαμίλη χρειάζονται περισσότερο χρόνο για να προκαλέσουν υποστροφή του υπερτροφικού μυοκαρδίου των υπερτασικών ασθενών. Η ιδανική αντιυπερτασική θεραπεία με την οποία επιτυγχάνει ταχύτερη και εντονότερη υποστροφή της υπερτροφίας της αριστερής κοιλίας είναι αυτή που προκαλεί επιμηκέστερη ρύθμιση της αρτηριακής πίεσης, αρχίζει νωρίς την εξέλιξή της νόσου και δεν προκαλεί αντανακλαστική ενεργοποίηση διαφόρων τροφικών ορμονικών παραγόντων. Τα χορηγούμενα αντιυπερτασικά φάρμακα που δεν έχουν καρδιοκατασταλτικές ιδιότητες κατά υποστροφή της υπερτροφίας της αριστερής κοιλίας βελτιώνουν τη λειτουργία της αντλίας, παρά τη μείωση της μάζας του εργατικού μυοκαρδίου. Η αρνητική ινοτροπος ενέργεια της ατενολόλης όταν επιτυγχάνει μείωση της αρτηριακής πίεσης δεν είναι ικανή να επιβαρύνει τη συστολική λειτουργία των ασθενών, τόσο σε κατάσταση ηρεμίας όσο και στην κόπωση. Γενικά η βελτίωση της συνολικής λειτουργίας που παρατηρείται στους και κατά την άσκηση, παρά την υποστροφή της υπερτροφίας της αριστερής κοιλίας οφείλεται στη μείωση της ανάγκης του οξυγόνου του καρδιακού μυός Ενώ η συστολική λειτουργία αργεί να επηρεαστεί στους υπερτασικούς η διαστολική φαίνεται να επηρεάζεται πρόβλημα και σε ακραίες καταστάσεις μπορεί να προκαλέσει συμπτώματα συμφορητικής καρδιακής ανεπάρκειας ακόμα και σε ασθενείς με φυσιολογική συστολική λειτουργία. Η βελτίωση της διαστολικής λειτουργίας πρώιμα ανεξαρτήτως αντιυπερτασικού φαρμάκου παρά την υποστροφή ή όχι της υπερτροφίας της αριστερής κοιλίας οφείλεται τόσο στη μείωση της αρτηριακής πίεσης όσο και στη μείωση της καρδιακής συχνότητας, στη μείωση της ανάγκης των καρδιακών κυττάρων για οξυγόνο, στη βελτίωση της στεφανιαίας αιμάτωσης και στη ρύθμιση του συστήματος ρενίνης- αγγειοτενσίνης- αλδοστερόνης.